IV Tudxaliya
IV (V) Tudxaliya və ya Xeşmi-Şarruma — təxminən e.ə. 1245–1215-ci illərdə və ya e.ə. 1237–1209-cu illərdə hökmranlıq etmiş Het çarı. III Xattusilinin oğlu olmuşdur. Tudxaliya Het dövlətinin süquta uğramasından əvvəl dövlətin son əhəmiyyətli hökmdarı olmuşdur. O, atası Xattusili tərəfindən paytaxt Xattusanın yenidən tikilmə prosesini və Yazılıqaya məbədinin tikintisini tamamlamışdır. Tudxaliya Kiçik Asiyada assuriyalılara və müxtəlif qonşularına qarşı müharibə aparmışdır.